ທະຫານ ຊີເຣຍ ຍິງຖະຫລົ່ມ ເຂດຊານເມືອງ ນະຄອນຫຼວງ ດາມັສກັສ
ກໍາລັງລັດຖະບານ ຍິງຖະຫລົ່ມ​ເຂດຊານ​ເມືອງ ນະຄອນ Damascus ​ຫລັງ​ຈາກ​​ໄດ້​​ໂຈມ​ຕີ​ທາງ​ອາກາດ ​ແລະ​ຍິງລູກ​ສອນ​ໄຟໃສ່ພວກ​ກະບົດ ທີ່​ຍຶດຢູ່​ໃນ​ຂົງ​ເຂດ.
ກໍາລັງທະຫານຊີເຣຍ ຍັງດໍາເນີນການໂຈມຕີ ຢູ່ໃນຂົງເຂດ Damascus ໃນຂະນະທີ່ເຂົາເຈົ້າພະຍາຍາມ ຕີຖອຍຕ້ານ ກຸ່ມກະບົດ ທີ່ພະຍາຍາມເຂົ້າມາອ້ອມ ເມືອງຫລວງ ນັກເຄື່ອນໄຫວຝ່າຍຄ້ານ ກ່າວວ່າ ກໍາລັງລັດຖະບານ ຖະຫລົ່ມຊານເມືອງ Damascus ໃນວັນຈັນ ມື້ນຶ່ງຫລັງຈາກທີ່ໄດ້ ທໍາການໂຈມຕີທາງອາກາດ ແລະລູກສອນໄຟ ຕ້ານພວກກະບົດ ທີ່ຍຶດຢູ່ໃນຂົງເຂດ ບັນດານັກລົບຕ້ານ ປະທານາທິບໍດີ Bashar al-Assad ໄດ້ພະຍາ ຍາມຮັກສາຂົງເຂດ ອ້ອມແອ້ມກຸງ Damascus ຈາກທີ່ໝັ້ນຂອງເຂົາເຈົ້າທີ່ຕັ້ງຢູ່ນອກເມືອງ ໃນຂະນະດຽວກັນ ກະຊວງການຕ່າງປະເທດ ສະຫະລັດ ກ່າວວ່າ ມັນ ເປັນທີ່ “ຫວັງວ່າ NATO ຈະຮັບຮູ້ແຜນຕິດຕັ້ງ ຍິງຂີປະນາວຸດ ຢູ່ໃກ້ຊາຍແດນຂອງ ເທີກີ ຕິດກັບຊາຍແດນຂອງ ຊີເຣຍ ເທີກີ ໄດ້ຂໍຮ້ອງ ພັນມະມິດ ຕິດຕັ້ງຂີປະນາວຸດ ເພື່ອເສີມສ້າງການປ້ອງກັນທາງອາກາດຂອງຕົນ ເຈົ້າໜ້າທີ່ຂັ້ນສູງຂອງ ກະຊວງການຕ່າງປະເທດ ສະຫະລັດ ຄົນນຶ່ງກ່າວໃນວັນຈັນ ທີ່ຜ່ານມານີ້ວ່າ ຖ້າຫາກ NATO ເຊນອະນຸຍາດແຜນດັ່ງກ່າວ ມັນຍັງເປັນພ່ຽງ “ບໍ່ເທົ່າໃດອາທິດ” ກ່ອນທີ່ ຂີປະນາວຸດ ຈະຖືກຕິດຕັ້ງ ບັນດາເຈົ້າໜ້າທີ່ການຕ່າງປະເທດ NATO ພາກັນປະຊຸມ ໃນວັນອັງຄານ ແລະວັນພຸດ ທີ່ກຸງ Bryssels ພັນທະມິດຂອງ ຊີເຣຍ ຄື ຣັດເຊຍ ໄດ້ເຕືອນຕ້ານແຜນການຕິດຕັ້ງ ໂດຍກ່າວວ່າ ມັນຈະບໍ່ສົ່ງເສີມໃຫ້ເກີດສະຖຽນລະພາບ ຢູ່ໃນຂົງເຂດ ປະທານາທິບໍດີ Vladimir Putin ຂອງ ຣັດເຊຍ ມີກໍາໜົດທີ່ຈະພົບກັບ ນາຍົກລັດຖະມົນຕີ ເທີກີ ທ່ານ Recep Tayyip Erdogan ເພື່ອສົນທະນາກັນ ໃນວັນຈັນ ທີ່ກຸງ Istanbul ທັງສອງຝ່າຍມີການແລກປ່ຽນການຄ້າກັນຢ່າງໃກ້ສິດ ແຕ່ວ່າ ຍັງຄົງຂັດຄ້ານກັນຕໍ່ສະພາບ ການຂອງ ຊີເຣຍ